## Upgrade z predošlých verzií Password Safe

Aby sa pridali nové funkcie a zvýšila sa bezpečnosť, formát databázy ktorý sa používa na ukladanie záznamov a nastavení, sa medzi hlavnými verziami zmenil. Bolo vynaložené veľké úsilie na zabezpečenie automatickej a transparentnej aktualizácie:

- Verzia 1.x aplikácie Password Safe dokáže čítať iba databázy vygenerované verziami 1.x.
- Verzia 2.x aplikácie Password Safe dokáže čítať databázy vytvorené samotnou aplikáciou a verziou 1.x
- Verzia 3.x aplikácie Password Safe dokáže čítať databázy vytvorené všetkými predchádzajúcimi verziami.

Vo všetkých týchto prípadoch, ak chcete čítať databázu vygenerovanú predchádzajúcou verziou aplikácie Password Safe, stačí ju otvoriť ako akúkoľvek inú databázu. Záznamy sa zobrazia normálne, s možnými "neznámymi" hodnotami v poliach, ktoré neboli podporované v predchádzajúcich verziách (napr. dátum vytvorenia záznamu).

Pri ukladaní takejto databázy budete upozornení na to, že nová databáza nebude čitateľná predchádzajúcou verziou aplikácie Password Safe.

### Vytvorenie predchádzajúcich verzií databázy

Verzie databázy, ktoré sú čitateľné staršími verziami aplikácie Password Safe, môžete vytvoriť exportom do požadovaného formátu (Súbor > Exportovať do... a vyberte Formát v1x... alebo Formát v2...). Vedzte, že exportované databázy nebudú obsahovať informácie, ktoré boli pridané v novších verziách. Napríklad databáza verzie 2 nebude obsahovať informácie týkajúce sa času úpravy záznamu.