## Klávesové skratky

Nasledujú podrobnosti a obmedzenia, ktoré sa vzťahujú na vlastné klávesové skratky pre Password Safe.

Tieto kombinácie klávesov boli testované na 102-klávesovej rozšírenej klávesnici pre Spojené kráľovstvo. Štandardné znaky by mali fungovať na akejkoľvek inej klávesnici s latinskými znakmi. Niektoré kombinácie klávesov sa môžu na týchto klávesniciach líšiť – napríklad na klávesnici pre Spojené kráľovstvo má symbol # vlastný kláves (s vlnovkou ~), ale na klávesnici pre USA je nad klávesom 3 (t.j. Shift+3). Prečítajte si túto tabuľku a podľa potreby ju preložte na vašu konkrétnu klávesnicu – vždy môžete experimentovať, aby ste zistili, či konkrétna kombinácia klávesov funguje.

V závislosti od vášho jazyka sú niektoré klávesy s klávesom Alt rezervované. Tieto zodpovedajú písmenám používaným na vyvolanie hlavného menu. Stlačením klávesu Alt v hlacnom okne sa tieto znaky zobrazia ako podčiarknuté. V angličtine by to boli Alt+F (File), Alt+E (Edit), Alt+V (View), Alt+M (Manage) a Alt+H (Help). V iných jazykoch si pozrite podčiarknuté písmená v hlavnej ponuke, aby ste zistili, ktoré sú rezervované. Napríklad v nemčine sa "File" zmení na "Datei", takže Alt+D by bolo rezervované namiesto Alt+F.

Kláves Enter je tiež rezervovaný, pretože sa používa na nastavenie hodnoty skratky na karte "Skratky" v Nastaveniach. Preto nie je možné tento kláves priradiť. Upozorňujeme, že funkcia "Rozbaliť/Zbaliť skupinu" v režime stromu sa dosiahne výberom skupiny a stlačením klávesu Enter. Hoci by sa to dalo zmeniť na akúkoľvek inú platnú skratku, použitie klávesu Enter na tento účel by bolo stále aktívne, pretože je to funkcia stromového zobrazenia. Z tohto dôvodu túto funkciu nemožno zmeniť prostredníctvom karty Nastavení "Skratky".

Kláves Escape je rezervovaný, pretože sa dá použiť na zatvorenie panela s nástrojmi Hľadať alebo na minimalizáciu Password Safe na systémovú lištu (alebo na ukončenie aplikácie, ak sa systémová lišta nepoužíva). Je to tiež ekvivalent tlačidla Zrušiť v ľubovoľnom dialógovom okne.

Hodnota skratky pre zobrazenie záznamu v režime iba na čítanie je zámerne rovnaká ako pre úpravu záznamu v režime čítania a zápisu. Nedajú sa nastaviť nezávisle. Podobne, "Odstrániť záznam" je rovnaké ako "Odstrániť skupinu" a "Premenovať záznam" je rovnaké ako "Premenovať skupinu". Tieto sa zobrazujú na stránke Skratky ako "Odstrániť" a "Premenovať".

Niektoré klávesy sú rezervované systémom Windows – napríklad Ctrl+Alt+Delete; Tab; Shift+Tab; Alt+Tab; Alt+Shift+Tab atď.

Neštandardné klávesy nie sú podporované (napr. tie ktoré sú dostupné iba na klávesnici Kanji).

Nastavenie skratky

Password Safe nerozpoznáva rozdiel medzi klávesmi Alt, Ctrl a Shift na ľavej strane klávesnice a tými na pravej strane. Toto môže spôsobiť, že niektoré kombinácie klávesov nebudú dostupné na niektorých klávesniciach. Napríklad symbol eura na rozšírenej klávesnici UK 102 je pravý kláves Alt (Alt Gr) a kláves 4. Stlačenie tejto kombinácie však vyvolá skratku Ctrl+Alt+4. Takto funguje spracovanie klávesových skratiek vo Windows a nie je obmedzením programu.

Poznámka: Nastavenie neštandardných klávesov môže spôsobiť, že tieto konkrétne skratky nebudú dostupné ak potom použijete iný počítač s klávesnicou, ktorá tieto klávesy nemá. Odporúčame vám vyberať kombinácie iba z tých, ktoré sú tu uvedené.

V tabuľke nižšie znamenajú záhlavia stĺpcov:

Nadpis | Znamená stlačenie
K | Iba kláves
A+K | Kláves s klávesom Alt
C+K | Kláves s klávesom Ctrl
S+K | Kláves s klávesom Shift
A+S+K | Kláves s klávesmi Alt a Shift
C+S+K | Kláves s klávesmi Ctrl a Shift
A+C+K | Kláves s klávesmi Alt a Ctrl
A+C+S+K | Kláves s klávesmi Alt, Ctrl a Shift

Kláves | K | A+K | C+K | S+K | A+S+K | C+S+K | A+C+K | A+C+S+K
Backspace | Y | N | Y | Y | N | Y | Y | Y
Tab | N | N | Y | N | N | Y | Y | Y
Enter | R (1) | N | Y | N | N | Y | Y | Y
Escape | N | N | N | N | N | N | N | N
Space | Y | N | Y | Y | N | Y | Y | Y
Page Up | Y | Y | N | Y | Y | N | N | N
Page Down | Y | Y | N | Y | Y | N | N | N
End | Y | Y | Y | Y | Y | Y | Y | Y
Home | Y | Y | Y | Y | Y | Y | Y | Y
Left Arrow | Y | Y | Y | Y | Y | Y | Y | Y
Up Arrow | Y | Y | Y | Y | Y | Y | Y | Y
Right Arrow | Y | Y | Y | Y | Y | Y | Y | Y
Down Arrow | Y | Y | Y | Y | Y | Y | Y | Y
Print Screen | N | N | N | N | N | N | N | N
Insert | Y | Y | Y | Y | Y | Y | Y | Y
Delete | Y | N | Y | Y | N | Y | N | Y
0-9 | Y | Y | Y | Y | Y | Y | Y | Y
A-Z | Y | Y | R (2) | Y | Y | Y | Y | Y
Num pad 0-9 | Y | Y | Y | N | Y | N | Y | N
Num pad * | Y | Y | Y | Y | Y | Y | Y | Y
Num pad + | Y | Y | Y | Y | Y | Y | Y | Y
Num pad - | Y | Y | Y | Y | Y | Y | Y | Y
Num pad . | Y | Y | Y | N | N | N | N | N
Num pad / | Y | Y | Y | Y | Y | Y | Y | Y
F1 | R (3) | Y | Y | Y | Y | Y | Y | Y
F2 | Y | Y | Y | Y | Y | Y | Y | Y
F3 | Y | Y | Y | Y | Y | Y | Y | Y
F4 | Y | R (2) | Y | Y | Y | Y | Y | Y
F5 | Y | Y | Y | Y | Y | Y | Y | Y
F6 | Y | Y | Y | Y | Y | Y | Y | Y
F7 | Y | Y | Y | Y | Y | Y | Y | Y
F8 | Y | Y | Y | Y | Y | Y | Y | Y
F9 | Y | Y | Y | Y | Y | Y | Y | Y
F10 | Y | Y | Y | Y | Y | Y | Y | Y
F11 | Y | Y | Y | Y | Y | Y | Y | Y
F12 | Y | Y | Y | Y | Y | Y | Y | Y
Num Lock | Y | Y | N | Y | N | Y | Y | Y
Scroll Lock | Y | Y | Y | Y | Y | Y | Y | Y
; : (4) | Y | Y | Y | Y | Y | Y | Y | Y
+ = | Y | Y | Y | Y | Y | Y | Y | Y
, < | Y | Y | Y | Y | Y | Y | Y | Y
- _ | Y | Y | Y | Y | Y | Y | Y | Y
. > | Y | Y | Y | Y | Y | Y | Y | Y
/ ? (4) | Y | Y | Y | Y | Y | Y | Y | Y
# ~ (4) | Y | Y | Y | Y | Y | Y | Y | Y
[ { (4) | Y | Y | Y | Y | Y | Y | Y | Y
\ | (4) | Y | Y | Y | Y | Y | Y | Y | Y
] } (4) | Y | Y | Y | Y | Y | Y | Y | Y
' @ (4) | Y | Y | Y | Y | Y | Y | Y | Y
` ¬ (4) | Y | Y | Y | Y | Y | Y | Y | Y

Poznámky:

1. Keďže kláves Enter sa používa na nastavenie hodnoty skratky, nemožno ho priradiť žiadnej funkcii.
2. Ctrl+Q a Alt+F4 sú vyhradené na ukončenie aplikácie.
3. F1 je vyhradené pre Nápovedu.
4. Toto môže závisieť od klávesnice.