## Používateľské mená, heslá a skupiny: Príloha

Používateľské mená, heslá a skupiny spolu s ďalšími vlastnosťami sa spravujú na 5 kartách:

- Základné: všetky prvky potrebné pre správu hesiel
- Doplňujúce: ďalšie špecifikácie vrátane histórie hesiel
- Dátumy a časy: platnosť hesla a štatistiky
- Zásady hesiel: špecifické rozdiely pre tento záznam oproti predvolenému nastaveniu
- Príloha: možnosť priložiť obrázok k záznamu

### Karta Príloha

Na tejto karte môžete k záznamu priložiť obrázok ako prílohu: príkladom použitia je uloženie skenu pasu, kreditnej karty alebo vodičského preukazu.

- Názov: Obsahuje názov, prípadne popis obrázka.

- Súbor: Toto pole zobrazuje cestu k súboru, ktorý ste importovali. Z bezpečnostných dôvodov sa odporúča pôvodný súbor zmazať z disku (po uložení zmnien záznamu), keďže už je v zašifrovanej podobe uložený v databáze.

- Importovať: Prílohu môžete nahrať do databázy len ak ešte nie je žiadna nahratá alebo ak súčasnú prílohu odstránite.

- Exportovať: Obrázok uložený v databáze môžete exportovať do súboru na disk v počítači.

- Odstrániť: Odstráni obrázok z databázy, napr. keď už nie je potrebný alebo chcete následne importovať iný obrázok do databázy.

Upozornenie: Táto nová funkcionalita/špeciálna karta vlastností záznamu je k dispozícii len v prípade, že databáza je vo formáte v4 (experimentálne). Toto sa dá dosiahnuť exportom databázy ktorá je zvyčajne vo formáte v3, do formátu v4.