## Pokročilé kritériá výberu polí

### Prostredníctvom sprievodcu počas Porovnávania, Zlúčenia, Synchronizácie a Exportu do textu/XML

Keď vyberiete túto možnosť, budete mať možnosť obmedziť Porovnanie, Zlúčenie, Synchronizáciu alebo Export na základe vybraných kritérií. Taktiež budete môcť obmedziť, ktoré polia sa budú porovnávať, synchronizovať alebo exportovať.

Kritériá uvedené tu pre konkrétnu operáciu sa zapamätajú pre danú reláciu programu a sú od seba nezávislé. Ak ukončíte aplikáciu Password Safe a potom ju reštartujete, kritériá sa obnovia na "bez obmedzení" a taktiež aj zoznam predvolených polí pre dané operácie.

Ak chcete tieto hodnoty pre danú operáciu obnoviť na predvolené hodnoty, stlačte tlačidlo Obnoviť. Obnovenie hodnôt, napríklad pre operáciu Porovnať, neobnoví hodnoty pre ostatné podporované operácie, napr. Zlúčenie, Synchronizácia alebo Export.

### Prostredníctvom tlačidla na paneli Hľadať

Po výbere prostredníctvom tlačidla "Pokročilé vyhadávanie" na paneli s nástrojmi Hľadať budete mať možnosť zadať obmedzenia vyhľadávania na základe vybraných kritérií. Budete tiež môcť obmedziť ktoré polia sa majú kontrolovať.

Kritériá uvedené tu pre vyhľadávanie sa zapamätajú pre danú reláciu programu a sú nezávislé od vyššie spomenutých operácií. Ak ukončíte aplikáciu Password Safe a potom ju reštartujete, kritériá sa obnovia na "bez obmedzení" a taktiež aj zoznam predvolených polí pre vyhľadávanie.

Ak chcete tieto hodnoty pre vyhľadávanie obnoviť na predvolené hodnoty, stlačte tlačidlo Obnoviť. Obnovenie hodnôt pre vyhľadávanie neobnoví hodnoty pre vyššie spomenuté operácie.

### Synchronizácia záznamov pri prezeraní výsledkov porovnania databáz

Po porovnaní dvoch databáz, ak nie sú identické, sa zobrazí dialógové okno Výsledky porovnania databáz. Kliknutím pravým tlačidlom myši na "Y" v príslušný stĺpec sa zobrazí kontextová ponuka. Pre záznamy v aktuálnej databáze je jedinou povolenou možnosťou Upraviť tento záznam (prípadne Zobraziť ak bola databáza otvorená v režime iba na čítanie). Pre záznamy v porovnávanej databáze sú k dispozícii možnosti Zobraziť, Kopírovať do pôvodnej databázy a Synchronizovať.

Ak je vybratá možnosť Synchronizovať, zobrazí sa malé dialógové okno, ktoré používateľovi umožní vybrať, ktoré polia sa majú synchronizovať.

Kritériá uvedené tu pre konkrétnu operáciu sa zapamätajú pre danú reláciu programu a sú od seba nezávislé. Ak ukončíte aplikáciu Password Safe a potom ju reštartujete, tak sa obnovia na predvolené polia pre tieto operácie.