## Export záznamov

Password Safe podporuje export (a import) uložených hesiel do (a z) rôznych formátov. Na export záznamov hesiel použite položku menu "Súbor > Exportovať do". Podporované formáty sú:

- Formát v1.x (pre verzie 1.x Password Safe)
- Formát v2 (pre verzie 2.x Password Safe)
- Formát v4 (experimentálne)
- Obyčajný text
- Súbor vo formáte XML
- Filtrované záznamy do Password Safe

Pre export do predchádzajúcich verzií Password Safe stačí vybrať požadovaný formát a zadať názov súboru databázy, ktorý chcete vytvoriť.

Okrem toho, ak chcete "exportovať" podmnožinu záznamov do inej databázy Password Safe, stačí spustiť ďalšiu inštanciu Password Safe (ak povolíte viacero inštancií v "Nastaveniach") a vytvorte novú databázu. Potom môžete jednoducho presúvať ľubovoľné záznamy alebo celé skupiny z otvorenej databázy do tejto "novej" databázy.

Export používa sprievodcu, kde môžete tiež vybrať "Pokročilé možnosti výberu polí". Týmto môžete obmedziť ktoré záznamy exportujete a aj ktoré polia týchto záznamov exportujete z vašej aktuálnej databázy. Viac informácií nájdete tu.

Po dokončení bude k dispozícii správa/report o vykonaných akciách, ktorú je možné skopírovať do schránky alebo uložiť na disk ako textový súbor v rovnakom adresári ako databáza. K tejto správe sa môžete vrátiť aj neskôr, výberom položky ponuky Zobraziť "Zobraziť reporty". Názov súboru správy je pevne daný a závisí od operácie, ktorá ho vytvorila. Ak sa tá istá funkcia zopakuje a jej správa sa uloží na disk, akákoľvek existujúca správa pre túto funkciu bude prepísaná. Poznámka: Správa môže obsahovať citlivé údaje a pri výbere možnosti "Uložiť na disk" je potrebná zvýšená opatrnosť.

### Exportovať do textu

Poznámka: Exportovaný text je nechránená kópia zadaných hesiel. Odstránenie tejto kópie po použití nestačí na to, aby bola neprístupná odhodlanému útočníkovi a v skutočnosti obchádza zabezpečenie programu Prosím, túto funkciu POUŽÍVAJTE, LEN pokiaľ jej rozumiete a akceptujete riziká.

Password Safe vám umožňuje exportovať zadané heslá do textových súborov. Tieto súbory potom môžu použiť alebo upraviť iné aplikácie.

Pred exportom obsahu budete požiadaní o zadanie hlavného hesla, aby ste potvrdili že môžete exportovať databázu do nešifrovaného súboru s otvoreným textom. Ak používate overovanie YubiKey, kliknite na tlačidlo Yubikey a potom aktivujte svoj YubiKey. Budete tiež musieť zadať názov nového súboru a potvrdiť jeho prepísanie ak súbor s rovnakým názvom už existuje v priečinku, ktorý ste zadali.

Poznámka: Ak nemáte YubiKey, na obrazovke zobrazenej vyššie sa tlačidlo a text YubiKey nezobrazia.

Môžete tiež zadať niektoré možnosti:

- Záznamy hesiel sa exportujú s tabulátorom medzi poľami, t.j. medzi poľami Skupina.Názov, Používateľské meno, Heslo a Poznámky. Pole "Skupina.Názov" sa považuje za jedno pole. Akékoľvek pole obsahujúce medzeru sa zobrazí v dvojitých úvodzovkách. Iba pole Poznámky môže obsahovať viacero riadkových položiek. Normálnym spôsobom spracovania je umiestniť každý riadok poznámky na samostatný riadok v exportovanom textovom poli. To však sťažuje triedenie alebo použitie pri porovnávaní dvoch rôznych exportovaných súborov. Aby ste to prekonali, môžete zadať vlastný oddeľovač na oddelenie viacerých riadkov pri exporte. Ak chcete neskôr importovať textový súbor vytvorený s takýmto oddeľovačom, musíte ho zadať, všetky riadky poznámky sa zobrazia ako jeden riadok vo výslednej databáze.
  Ak je to potrebné, zaškrtnite že chcete umiestniť všetky samostatné riadky v poli Poznámky na jeden riadok a zadajte znak, ktorý sa má použiť ako oddeľovač. Keďže celé pole Poznámky je uzavreté v dvojitých úvodzovkách, je zakázané vybrať tento znak ako oddeľovač viacerých riadkov.

Výberom možnosti "Pokročilé možnosti výberu polí" sa zobrazí táto stránka sprievodcu, ktorá vám umožní exportovať iba niektoré záznamy na základe textu v špecifikovaných poliach a/alebo určiť, ktoré polia sa majú exportovať. Viac informácií nájdete tu.

Poznámka: Podrobnosti o formáte exportovaného textového súboru nájdete v časti "Formát exportu a importu obyčajného textu".

### Exportovať do XML

XML (eXtensible Markup Language) je populárny formát na prenos údajov medzi aplikáciami. Password Safe dokáže exportovať (a importovať) záznamy databázy do tohto formátu. Štruktúra (alebo schéma), na základe ktorej sa údaje exportujú a overujú, je definovaná v súbore pwsafe.xsd, ktorý je súčasťou inštalácie programu. Tento súbor používa Password Safe pri importe údajov XML a mal by byť poskytnutý aplikáciám, ktoré chcete aby použili exportované údaje.

Poznámka: Exportovaný text je nechránená kópia zadaných záznamov hesiel. Odstránenie tejto kópie po použití nestačí na to, aby sa stala neprístupnou pre odhodlaného útočníka a v skutočnosti obchádza zabezpečenie programu. Prosím, túto funkciu POUŽÍVAJTE, LEN pokiaľ jej rozumiete a akceptujete riziká.

Zobrazenie súborov XML je špecifikované súborom pwsafe.xsl - súborom vo formáte eXtensible Stylesheet Language. Vzorový súbor, ktorý si môžete upraviť podľa vlastných potrieb, je súčasťou inštalácie programu. Tento súbor je iba príklad a môžete ho jednoducho upraviť tak, aby zobrazoval ľubovoľné polia, ktoré chcete zobraziť. Keďže sa týmto spôsobom iba zobrazujú údaje a nemenia sa, budete ich môcť neskôr importovať do aplikácie Password Safe.

Rovnako ako v prípade možnosti Export textu môžete ovládať, ktoré záznamy a polia sa majú exportovať do súboru XML, výberom možnosti "Pokročilé možnosti výberu polí". Zobrazí sa nasledujúca stránka sprievodcu:

Výberom možnosti "Pokročilé možnosti výberu polí" sa zobrazí táto stránka sprievodcu, aby ste mohli exportovať iba niektoré záznamy na základe textu v špecifikovaných poliach a/alebo určiť, ktoré polia sa majú exportovať. Poznámka: schéma XML vyžaduje polia Názov a Heslo, preto ich nemožno zrušiť. Viac informácií nájdete tu.

### Podmnožiny databázy

Je tiež možné exportovať jeden záznam alebo členov skupiny do formátu obyčajného textu, XML alebo do aktuálnej verzie Password Safe. V tomto prípade kliknite pravým tlačidlom myši na záznam alebo skupinu a vyberte formát výstupu z ponuky "Exportovať záznam do..." alebo "Exportovať skupinu do...".

Pre export do textu a XML sú dostupné možnosti úplne rovnaké ako pri exporte kompletnej databázy vyššie.

Nakoniec, ak je aktívny nejaký filter, je možné exportovať záznamy, ktoré spĺňajú tento filter, do aktuálnej verzie Password Safe. Toto nájdete aj v položke "Exportovať do" v ponuke Súbor.

Poznámky:

1. Pri exporte iba členov skupiny alebo výsledkov aktuálneho filtra, ak sú niektoré zo zahrnutých záznamov aliasmi alebo odkazmi, exportujú sa aj súvisiace základné záznamy, aj keď nie sú v skupine alebo filtrovaných výsledkoch. Tým sa zabezpečí, že výsledný exportovaný súbor bude konzistentný.
2. Pri exporte jedného záznamu:

1. Ak je položka alias, heslo exportovaného záznamu bude heslo jeho základného záznamu.
2. Ak je položka odkaz, exportuje sa iba jeho základný záznam.