## Nastavenia - karta História hesiel

Keď zmeníte heslo záznamu, Password Safe môže automaticky zaznamenať predchádzajúce heslá spojené s daným záznamom. Toto môže byť užitočné napríklad keď ste si chceli zmeniť heslo na nejakej webovej stránke, ale zmena sa nepodarila a vy ste už uložili nové heslo priradené k tomuto záznamu. Táto možnosť určuje, či sa najnovšie heslá predvolene ukladajú pre nové záznamy. Toto nastavenie môžete kedykoľvek prepísať pre konkrétny záznam v dialógových oknách Pridať záznam alebo Upraviť/Zobraziť záznam.

### Uložiť N predchádzajúce heslá na záznam

Začiarknutím tohto políčka a nastavením zodpovedajúcej hodnoty určíte predvolené uchovávanie hesla pre nové záznamy.

### Spravovať históriu pre aktuálne záznamy

Táto časť vám umožňuje upraviť sledovanie histórie hesiel existujúcich záznamov takto:

- Bez zmeny - ako je uvedené.
- Prestať ukladať predchádzajúce heslá - Toto je ekvivalent zrušenia začiarkavacieho políčka "Uložiť N predchádzajúce heslá" vo všetkých záznamoch v databáze. Vedzte, že žiadna história sa nestratí, iba sa nebudú sledovať ďalšie zmeny hesla, kým sa ukladanie histórie znova neaktivuje.
- Začať ukladať predchádzajúce heslá – Toto je ekvivalent nastavenia začiarkavacieho políčka "Uložiť N predchádzajúce heslá" vo všetkých záznamoch v databáze. Záznamy bez histórie sa uložia až do vyššie uvedeného počtu hesiel. Záznamy s históriou hesiel budú sledovať zmeny, ale počet sledovaných záznamov sa nezmení.
- Nastaviť maximálny počet uložených hesiel na vyššie uvedenú hodnotu - Všetky záznamy uložia heslá až do vyššie uvedeného počtu hesiel. Ak však záznam obsahuje viac ako tento počet záznamov, história hesiel sa nestratí.
- Vymazať históriu hesiel pre všetky záznamy - Vymaže históriu hesiel pre všetky záznamy a prestane ukladať predchádzajúce heslá vo všetkých záznamoch.