## Používanie hesiel

Password Safe poskytuje niekoľko možností na používanie uložených mien a hesiel. Väčšina z nich vyžaduje len skopírovanie používateľského mena alebo hesla do schránky a následné vloženie do požadovaného vstupného poľa, napr. na webovej stránke. Password Safe taktiež poskytuje funkciu AutoType, ktorá automatizuje zadávanie používateľského mena a hesla napr. do webových formulárov.

1. Otvorte Password Safe
2. Vyberte používateľské meno/heslo, ktoré chcete použiť

Meno používateľa:
- Kliknite ikonu mena používateľa na paneli s nástrojmi
  alebo
- Kliknite pravým tlačidlom myši a vyberte možnosť Skopíruj používateľské meno do schránky
  alebo
- Použite Ctrl + U
  a potom Vložte používateľské meno do požadovaného poľa.

Heslo:
- Kliknite ikonu hesla na paneli s nástrojmi
  alebo
- Kliknite pravým tlačidlom myši a vyberte možnosť Skopíruj heslo do schránky
  alebo
- Dvakrát kliknite na vybratý záznam
  alebo
- Použite Ctrl + C
  a potom Vložte heslo do požadovaného poľa.

Poznámka: Používateľské mená a heslá je možné skopírovať do schránky aj pomocou príkazov v ponuke Upraviť, ale úprimne povedané, to je už príliš veľa klikania.