## Nastavenia - karta Rôzne

Na karte Rôzne sa zobrazujú rôzne predvolené nastavenia programu.

### Potvrdiť vymazanie záznamov

Ak je začiarknuté, pri každom pokuse o odstránenie záznamu s heslom sa zobrazí výzva používateľovi s požiadavkou na potvrdenie.

### Zaznamenávať čas posledného prístupu k záznamu

Ak je začiarknuté, Password Safe zaznamenáva čas prístupu ku každému záznamu (napr. keď bolo heslo kopírované alebo keď boli podrobnosti záznamu zobrazené atď.). Čas sa uloží spolu so záznamom a je možné ho zobraziť v dialógovom okne záznamu.

Poznámky:

- Ak je táto možnosť povolená, databáza sa aktualizuje, aj keď nebol žiadny záznam upravený. To znamená, že pri ukončení aplikácie sa môže zobraziť výzva na uloženie databázy, aj keď ste explicitne nič nezmenili.
- Keď je databáza otvorená v režime iba na čítanie, časy prístupu sa neaktualizujú.

### Kláves Esc ukončí aplikáciu

Ak je začiarknuté, kláves Esc sa dá použiť na zatvorenie aplikácie keď je maximalizovaná. Avšak, ak je zapnutý System Tray (prostredníctvom nastavenia "Pridať ikonu na panel úloh" na karte "Systém"), potom kláves Esc iba zatvorí hlavné okno, a je možné ho znova otvoriť dvojitým kliknutím na ikonu v systémovej lište.

### Akcia na dvojklik

Toto vám umožňuje určiť, akú predvolenú akciu vykoná Password Safe po dvojitom kliknutí na záznam. Predvolená hodnota je skopírovať heslo záznamu do schránky, čo je zvyčajne najpoužívanejšia funkcia.
Dostupné akcie sú:

- Automatické dopĺňanie
- Prejsť na adresu URL
- Prejsť na adresu URL + automatické dopĺňanie
- Kopírovať poznámky do schránky
- Kopírovať heslo do schránky
- Kopírovať heslo do schránky a minimalizovať
- Kopírovať používateľské meno do schránky
- Spustiť príkaz
- Odoslať email
- Zobraziť/Upraviť vybraný záznam

Upozorňujeme, že položka "Kopírovať heslo a minimalizovať", nebude fungovať podľa očakávaní, ak je na karte Zabezpečenie vybratá možnosť "Vymazať schránku pri minimalizácii aplikácie".

### Automatické dopĺňanie

- Minimalizovať po automatickom dopĺňaní Predvolene sa aplikácia minimalizuje pri automatickom dopĺňaní. Ak toto začiarkavacie políčko nie je začiarknuté, funkcia aplikácia sa namiesto toho presunie "za" všetky zobrazené okná.
- Predvolený reťazec automatického dopĺňania Tu môžete zadať reťazec ktorý sa má predvolene použiť pre všetky záznamy. Túto možnosť môžete prepísať pre konkrétny záznam. Viac informácií o automatickom dopĺňaní nájdete tu.
- Predvolené oneskorenie AutoType Toto je čas v milisekundách, ktorý Password Safe čaká medzi znakmi pri vykonávaní automatického dopĺňania. Predvolená hodnota 10 ms by mala byť pre väčšinu systémov dostatočná. Možno ju budete chcieť znížiť (zrýchliť), ak máte rýchly počítač. V každom prípade môžete toto nastavenie pre konkrétny záznam zmeniť, ako je popísané tu.

### Predvolené používateľské meno

Toto vám umožňuje nastaviť predvolené používateľské meno, ktoré sa bude používať automaticky vždy, keď sa vygeneruje nové heslo. Ak je začiarknuté, zadané meno sa vloží do poľa s používateľským menom nových záznamov ako predvolené. Samozrejme, v prípade potreby ho môžete pre konkrétny záznam upraviť.

### Alternatívny prehliadač

Prehliadač, ktorý zadáte v tomto poli, sa použije pri použití príkazu "Otvoriť URL v prehliadači" pre vybraný záznam, keď URL adresa položky obsahuje "[alt]" pred adresou, napr. "[alt]http://www.foo.net". Toto je užitočné, ak je napríklad vaším predvoleným prehliadačom Firefox a chcete otvárať konkrétnu webovú stránku s iným prehliadačom.

Parametre príkazového riadka môžete prehliadaču zadať prostredníctvom daného poľa. Neuzatvárajte túto hodnotu do jednoduchých alebo dvojitých úvodzoviek, pokiaľ to váš zvolený prehliadač nevyžaduje.

### Alternatívny textový editor

Externý editor, ktorý zadáte v tomto poli, sa použije pri kliknutí pravým tlačidlom myši na pole Poznámky záznamu a výbere úpravy poľa pomocou externého editora. Viac informácií nájdete v časti "Používateľské mená, heslá a skupiny: Poznámky".

Parametre príkazového riadka môžete editoru zadať prostredníctvom daného poľa. Neuzatvárajte túto hodnotu do jednoduchých alebo dvojitých úvodzoviek, pokiaľ to váš zvolený externý editor nevyžaduje.